## A KULTURÁLIS, OKTATÁSI ÉS CIVIL BIZOTTSÁG

## 2022. január 25-i ülésének határozatai

**1/2022.(I.25.) KOCB számú határozat**

A Kulturális, Oktatási és Civil Bizottság napirendjét az alábbiak szerint fogadta el:

**NAPIRENDI JAVASLAT**

**NYILVÁNOS ÜLÉS**

1. **Tájékoztató a polgármester és a kulturális ágazat vezetői illetményét érintő jogszabályváltozásokról (Közgyűlés 2.)**

**Előadó:** Nagyné Dr. Gats Andrea, a Jogi és Képviselői Osztály vezetője

Vinczéné Dr. Menyhárt Mária, az Egészségügyi és Közszolgálati Osztály vezetője

1. **Javaslat Szombathely Megyei Jogú Város Önkormányzata 2021. évi költségvetéséről szóló 7/2021. (II.25.) önkormányzati rendelet III. számú módosításának megalkotására (Közgyűlés 3.)**

**Előadó:** Stéger Gábor, a Közgazdasági és Adó Osztály vezetője

1. **Javaslat Szombathely Megyei Jogú Város Önkéntes Koncepciója és Stratégiája elfogadására (Közgyűlés7.)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

1. **Javaslat a Szent Márton Európai Kulturális Útvonal Magyarországi Tanácsával megállapodás megkötésére (Saját)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Orbán Róbert, a Szent Márton Európai Kulturális Útvonal Magyarországi Tanácsa elnöke

1. **Javaslat a Szent Márton örökség népszerűsítésére benyújtandó pályázattal kapcsolatos döntés meghozatalára (Saját)**

**Előadó:** Nagyné Dr. Gats Andrea, a Jogi és Képviselői Osztály vezetője

**Meghívott:** Csapláros Andrea, Savaria Megyei Hatókörű Városi Múzeum igazgatója

1. **Javaslat a Nemzeti Összetartozás emlékére felállítandó köztéri műalkotással kapcsolatos döntés meghozatalára (Saját)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívottak:** Sütő Gabriella, városi főépítész

                        Dénes Veronika, városi kertész

1. **Javaslat a Szombathelyi Tankerületi Központhoz tartozó általános iskolák 2022/2023. tanévre vonatkozó felvételi körzetének véleményezésére (Saját)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

1. **Javaslat Szombathely Megyei Jogú Város Önkormányzata által fenntartott óvodák 2022. évi nyári nyitva tartására (Saját)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

1. **Javaslat a Savaria Turizmus Nonprofit Kft. által benyújtandó pályázat jóváhagyására (Saját)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**2/2022.(I.25.) KOCB számú határozat**

A Kulturális, Oktatási és Civil Bizottság a „*Tájékoztató a polgármester és a kulturális ágazat vezetői illetményét érintő jogszabályváltozásokról*” című előterjesztést megtárgyalta, és az I. számú határozati javaslatot a Közgyűlésnek elfogadásra javasolja.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

 Horváth Soma alpolgármester

 Dr. Horváth Attila alpolgármester

Dr. Károlyi Ákos jegyző

(a végrehajtásért:

Vinczéné Dr. Menyhárt Mária, az Egészségügyi és Közszolgálati Osztály vezetője)

Nagyné Dr. Gats Andrea, a Jogi és Képviselői Osztály vezetője)

**Határidő:** 2022. január 27.

**3/2022.(I.25.) KOCB számú határozat**

A Kulturális, Oktatási és Civil Bizottság a „*Javaslat Szombathely Megyei Jogú Város Önkormányzata 2021. évi költségvetéséről szóló 7/2021. (II.25.) önkormányzati rendelet III. számú módosításának megalkotására*” című előterjesztést megtárgyalta, és az önkormányzat 2021. évi költségvetéséről szóló 7/2021. (II.25.) önkormányzati rendelet III. számú módosításának tervezetét a Közgyűlésnek elfogadásra javasolja.

**Felelősök:** Putz Attila, a Kulturális, Oktatási és Civil Bizottság elnöke

Dr. Nemény András polgármester

 Dr. Horváth Attila alpolgármester

Dr. Károlyi Ákos jegyző

 (A végrehajtásért:

Stéger Gábor, a Közgazdasági és Adó Osztály vezetője)

**Határidő:** 2022. január 27.

**4/2022.(I.25.) KOCB számú határozat**

A Kulturális, Oktatási és Civil Bizottság a „*Javaslat Szombathely Megyei Jogú Város Önkéntes Koncepciója és Stratégiája elfogadására*” című előterjesztést megtárgyalta, és a határozati javaslatot a Közgyűlésnek elfogadásra javasolja azzal, hogy a februári bizottsági ülésre kerüljön előterjesztésre annak felülvizsgálata, milyen humánerőforrás áll rendelkezésre a stratégiában foglalt önkéntes munkával kapcsolatos hivatali feladatok elvégzésére.

**Felelős:**  Putz Attila, a Bizottság elnöke

 Dr. Nemény András polgármester

 Dr. László Győző alpolgármester

 (a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője Németh Ákos tanácsnok közreműködésével)

**Határidő:** 2022. január 27., illetve a Kulturális, Oktatási és Civil Bizottság 2022. februári ülése

**5/2022.(I.25.) KOCB számú határozat**

1. A Kulturális, Oktatási és Civil Bizottság a 210/2021. (XI.25.) Kgy. számú határozatban foglalt felhatalmazás alapján a Szombathely Megyei Jogú Város Önkormányzata és a Szent Márton Európai Kulturális Útvonal Magyarországi Tanácsa között kötendő együttműködési megállapodást az előterjesztés melléklete szerinti tartalommal jóváhagyja.

2. A Bizottság felkéri a polgármestert az együttműködési megállapodás aláírására.

**Felelős:**  Putz Attila, a Kulturális, Oktatási és Civil Bizottság elnöke

 Dr. Nemény András polgármester

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Mester Ágnes, az Egészségügyi, Kulturális és Köznevelési Iroda vezetője)

**Határidő:** azonnal (1. pont vonatkozásában)

 2022. január 31. (2. pont vonatkozásában)

**6/2022.(I.25.) KOCB számú határozat**

A Kulturális, Oktatási és Civil Bizottság megismerte a Hungarikum Bizottság 2022. évi pályázati felhívására történő támogatási kérelem tartalmát, a benyújtással az SZMSZ 52. § (3) bekezdés 10. pontja alapján egyetért.

Felelősök: Dr. Nemény András, polgármester

 Horváth Soma, alpolgármester

 Dr. Károlyi Ákos, jegyző

 Putz Attila, a Kulturális, Oktatási és Civil Bizottság elnöke

 (a végrehajtás előkészítéséért:

 Nagyné dr. Gats Andrea, a Jogi és Képviselői Osztály vezetője)

Határidő: 2022. február 2.

**7/2022.(I.25.) KOCB számú határozat**

1. A Kulturális, Oktatási és Civil Bizottság a „Javaslat a Nemzeti Összetartozás emlékére felállítandó köztéri műalkotással kapcsolatos döntés meghozatalára” című előterjesztést megtárgyalta és az előterjesztésben szereplő „B” változat elvetését javasolja a Közgyűlésnek.

1. A Bizottság javasolja a Közgyűlésnek, kérje fel a Nemzeti Összetartozás Szombathelyi Emlékbizottságát, hogy a városi kertésszel és a városi főépítésszel együttműködve vizsgálják meg a műalkotás elhelyezésére szolgáló lehetséges pontos helyszíneket, különös figyelemmel a meglévő értékes növényállományra, és javaslatukat terjesszék elő a 2022. februári ülésre.

**Felelős:** Putz Attila, a Kulturális, Oktatási és Civil Bizottság elnöke

Dr. Melega Miklós, a Közgyűlés által a Nemzeti Összetartozás Szombathelyi Emlékbizottságához delegált városi képviselő

Kopcsándi József, a Közgyűlés által a Nemzeti Összetartozás Szombathelyi Emlékbizottságához delegált városi képviselő

Dénes Veronika városi kertész

Sütő Gabriella városi főépítész

                     /a végrehajtás előkészítéséért:

                      Kalmár Ervin, a Városüzemeltetési Osztály vezetője/

**Határidő:** 2022. január 27. /1. pont vonatkozásában/

2022. februári Kulturális, Oktatási és Civil Bizottság ülése /2. pont vonatkozásában/

**8/2022.(I.25.) KOCB számú határozat**

A Kulturális, Oktatási és Civil Bizottság az SZMSZ 52. § (2) bekezdésének 20. pontja alapján támogatja, hogy a Közgyűlés a nemzeti köznevelésről szóló 2011. évi CXC. törvény 50. § (8) bekezdése, valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 24. § (1a) bekezdése alapján a Szombathelyi Tankerületi Központhoz tartozó általános iskolák 2022/2023. tanévre vonatkozó iskolakörzeti beosztását az előterjesztés melléklete szerinti tartalommal javasolja meghatározni.

**Felelős:** Putz Attila, a Kulturális, Oktatási és Civil Bizottság elnöke

Dr. László Győző alpolgármester

 (Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2022.01.27.

**9/2022.(I.25.) KOCB számú határozat**

1. A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 14. pontjában kapott felhatalmazás alapján az önkormányzat által fenntartott óvodák 2022. évi nyári nyitvatartását az előterjesztés melléklete szerinti tartalommal jóváhagyja.
2. A Bizottság felkéri az előterjesztőt, hogy a döntésről az intézmények és a szülők tájékoztatása érdekében a szükséges intézkedéseket tegye meg.

**Felelős:** Putz Attila, a Kulturális, Oktatási és Civil Bizottság elnöke

Dr. László Győző alpolgármester

 (Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2022. február 15.

**10/2022. (I.25.) KOCB. számú határozat**

A Kulturális, Oktatási és Civil Bizottság a „Javaslat a Savaria Turizmus Nonprofit Kft. által benyújtandó pályázat jóváhagyására” c. előterjesztést megtárgyalta, és javasolja a Közgyűlésnek, hogy önkormányzati forrás biztosítása nélkül hagyja jóvá a Savaria Turizmus Nonprofit Kft. részvételét a Nemzeti Kulturális Alap Kulturális Fesztiválok Kollégiuma által kiírt pályázatán.

**Felelős:**  Putz Attila, a Kulturális, Oktatási és Civil Bizottság elnöke

 Dr. Nemény András polgármester

 Dr. Horváth Attila alpolgármester

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Mester Ágnes, az Egészségügyi, Kulturális és Köznevelési Iroda vezetője,

 Grünwald Stefánia, a Savaria Turizmus Nonprofit Kft. ügyvezetője)

**Határidő:** 2022. január 27.

 **(: Putz Attila :)**

 a bizottság elnöke